GUNKUL กำไรเร่งตัวขึ้นอีกครึ่งปีหลัง
มีการวิเคราะห์กันว่าGUNKUL มีความสามารถในการทำกำไรปกติช่วงไตรมาส 2 ปี 2562 ราว 280 ล้านบาท เพิ่มขึ้น 22.5% จากไตรมาสก่อน และ 24.4% จากงวดเดียวกันของปีก่อน
มีการวิเคราะห์กันว่าGUNKUL มีความสามารถในการทำกำไรปกติช่วงไตรมาส 2 ปี 2562 ราว 280 ล้านบาท เพิ่มขึ้น 22.5% จากไตรมาสก่อน และ 24.4% จากงวดเดียวกันของปีก่อน
19 ก.ค. 2562

คุณค่าบริษัท
มีการวิเคราะห์กันว่า บริษัท กันกุลเอ็นจิเนียริ่ง จำกัด (มหาชน) หรือ GUNKUL มีความสามารถในการทำกำไรปกติช่วงไตรมาส 2 ปี 2562 ราว 280 ล้านบาท เพิ่มขึ้น 22.5% จากไตรมาสก่อน และ 24.4% จากงวดเดียวกันของปีก่อน
โดยหนุนจากโรงไฟฟ้าโซลาร์ในญี่ปุ่น “GK Kimitsu” (34 เมกะวัตต์) ที่ COD ตั้งแต่ต้นไตรมาส และโรงไฟฟ้าดำเนินการเพิ่มขึ้นโดยโครงการ “GK Sendai” (32 เมกะวัตต์) ที่ COD ไปกลางไตรมาส 4 ปี 2561 และโรงไฟฟ้าลมในไทย 3 โรงทยอย COD ในช่วงไตรมาส 1 ปี 2561 จนถึงไตรมาส 3 ปี 2561 หนุนรายได้ขายไฟฟ้าเพิ่ม 35.2% จากไตรมาสก่อน, 115.6% จากงวดเดียวกันของปีก่อน รวมทั้งคาดรายได้จากการขายอุปกรณ์และงานก่อสร้างติดตั้งระบบ (EPC) ใกล้เคียงไตรมาสก่อน และเพิ่มขึ้น 16.6% จากงวดเดียวกันของปีก่อน และ 21.5% จากงวดเดียวกันของปีก่อน ตามลำดับ
ขณะเดียวกันคาดการณ์ว่าผลประกอบการจะเร่งตัวขึ้นอีกในครึ่งหลังของปี 2562 จากรายได้โรงไฟฟ้าลมในไทย 3 โรง และโซลาร์ในญี่ปุ่นเพิ่มมากขึ้นตามฤดูกาล (ไนไทย-ลมแรงขึ้น, ในญี่ปุ่น-แดดแรงขึ้น) และรับรู้รายได้จากงานก่อสร้างติดตั้งระบบ (EPC) มากขึ้น จาก Backlog สูงระดับ 6-7 พันล้านบาท (ส่วนใหญ่จากงานภาครัฐ เช่น งานติดตั้งสายไฟฟ้าลงดิน งานก่อสร้างสถานีไฟฟ้าย่อย)
อย่างไรก็ตาม ปรับลดคาดการณ์กำไรปกติทั้งปีลง 8% เป็น 1.8 พันล้านบาท จากการปรับสมมุติฐาน Gross margin ของธุรกิจ EPC ลงจากเดิม 20% เป็น 15% จะเป็นกำไรปกติทั้งปีโตอ่อนลง 3.5% จากฐานสูงพิเศษในปีก่อน (โดยเฉพาะในช่วงไตรมาส 1 ปี 2561 และไตรมาส 3 ปี 2561) แต่กำไรสุทธิจะโตสูง 61.6% จากงวดเดียวกันของปีก่อน จากปีก่อนที่มีค่าใช้จ่ายพิเศษสูง (ค่าธรรมเนียมบอกเลิกสัญญาสิทธิการซื้อขายเงินตราต่างประเทศ 645 ล้านบาท)
ทั้งนี้นักวิเคราะห์ บล.ฟินันเซีย ไซรัส ประมาณการที่ปรับลงทำให้ได้ราคาเป้าหมายปี 2562 ใหม่ที่ 3.50 บาท (SOTP) จากเดิม 3.60 บาท ยังมี upside กว่า 10% จากราคาหุ้นปัจจุบันและมี Potential Projects ในต่างประเทศ เช่นเวียดนาม มาเลเซีย และไต้หวัน โดยบริษัทคงเป้าเพิ่มกำลังผลิตไฟฟ้าเป็น 1,000 เมกะวัตต์ภายในปี 2563-2564 จากในมือปัจจุบันที่ 546 เมกะวัตต์ ยังคงคำแนะนำ “ซื้อ”
…
ผู้ถือหุ้นรายใหญ่
รายชื่อกรรมการ